open-index/open-wikipedia-markdown huggingface dataset:
Vytautas Stulpinas

**Vytautas Stulpinas** (g. 1952 m. spalio 27 d. Paežerėje, Telšių rajonas) – Lietuvos poetas.

## Biografija
1971–1975 m. Lietuvos žemės ūkio akademijoje studijavo miškininkystę. Dirbo įvairiose įstaigose miškininku, mokymo meistru, profesijos mokytoju dailiųjų amatų mokykloje „Praktika“. Nuo 1996 m. dalyvavo Telšių literatų klubo „Šatrija“ veikloje. Nuo 2002 m. Lietuvos rašytojų sąjungos narys. Paskutinė darbovietė – Telšių aukštesniosios taikomosios dailės mokyklos Pedagogikos skyrius (vėliau reorganizuotas į Žemaitijos Kolegijos Telšių fakultetą), kur dirbo bibliotekininku. Gyvena Telšiuose.

## Bibliografija
* Didysis kambarys: eilėraščiai / dail. Saulius Mušinskas. – Kaunas: Žurnalo „Nemunas“ leidybinė grupė, 1998. – 148 p. : iliustr. – ISBN 9986-411-22-X
* Noktiurno grėsmė: eilėraščiai. – Vilnius: LRS leidykla, 2002. – 173 p. – ISBN 9986-39-217-9
* Tykios utopijos: eilėraščiai / dail. Saulius Mušinskas. – Vilnius: LRS leidykla, 2003. – 143 p. : iliustr. – ISBN 9986-39-271-3
* Pavėsiai: eilėraščiai. – Vilnius: Lietuvos rašytojų sąjungos leidykla, 2007. – 106 p. : portr. – ISBN 978-9986-39-501-0
* Tolymės: eilėraščiai / dail. Rokas Gelažius. –  Vilnius: Naujoji Romuva, 2013. – 118 p. : iliustr.  –   978-609-8035-25-4
* Vakarijos: eilėraščiai / dail. Rokas Gelažius. –  Vilnius: Naujoji Romuva, 2016. – 172 p. : portr.  –  ISBK 978-609-8035-44-5
* Lėtoji: eilėraščiai / dail. Petras Gintalas, Gvidas Latakas. - Vilnius: Slinktys, 2022. - 572 p. : iliustr. - ISBN 978-609-8286-18-2
* Rėžiai: eilėraščiai / meninis įriš. Leonora Kuisienė. Leidėjas Leonoros Kuisienės individuali veikla, Kaunas. Maketavo ir spausdino „Printėja“, 2022. - 115 p.
## Nuorodos
* Vytauto Stulpino kūryba
* Apie Vytautą Stulpiną
Beginažas

**Beginažas** (, ) − tai moterų beginių, skyrusių savo gyvenimą Dievui, bet nepasitraukusių nuo pasaulietinių reikalų, XIII a. įkurta gyvenvietė, tenkinusi jų dvasinius ir materialinius poreikius.

Beginažai paprastai buvo statomi už aukštų sienų arba nuo miesto būdavo atskiriami giliais vandens grioviais.

Šiai dienai beginių beveik nebeliko, todėl beginažuose dabar gyvena senyvi žmonės, studentai ir dailininkai. Iš anksčiau buvusių 80 beginažų, išliko apie 30; dauguma jų Belgijoje.

1998 m. Beginažai įtraukti į UNESCO Pasaulio paveldo sąrašą.

## Nuorodos

*Beginažas  (anglų k.)
*Beginažas Gente  (anglų k.)
Algirdas Dubinskas

**Algirdas Dubinskas** (g. 1958 m. vasario 11 d. Šakmušyje, mirė 2010 m. spalio 5 d.) – buvęs Lietuvos futbolininkas, treneris, teisėjas.

## Biografija

A. Dubinskas futbolą žaidė Vilniaus „Žalgiryje“, o vėliau rungtyniavo „Pažangoje“ ir kituose Lietuvos futbolo klubuose. Tapęs futbolo teisėju, greitai įsitvirtino tarp geriausių Lietuvos arbitrų ir ne kartą patekdavo į geriausių Lietuvos futbolo teisėjų dešimtukus. A. Dubinskas buvo kviečiamas teisėjauti TSRS I ir II lygos čempionatų rungtynėms. Lietuvai atgavus Nepriklausomybę, jam vienam iš pirmųjų suteikta FIFA teisėjo kategorija.

A. Dubinskui buvo patikėtos vadovauti kelios rinktinių ir UEFA taurių turnyrų rungtynės. Jis du kartus buvo Lietuvos futbolo federacijos (LFF) taurės finalo rungtynių aikštės teisėjas.

Pasitraukęs iš aktyvaus teisėjavimo, jis buvo vienu iš SFL Vilniaus regiono teisėjų.

## Nuorodos
*
Saragosos universitetas

**Saragosos universitetas** () – valstybinis universitetas Saragosoje,  Aragono regione, Ispanijoje. Universitetas įkurtas 1542 m. ir yra vienas seniausių pasaulyje, bei su daugiau nei 30 000 studentų 22-juose fakultetuose, vardijamas tarp geriausiųjų valstybinių universitetų Europoje. Saragosos universitetas esantis Aragono sostinėje Saragosoje yra vienintelis valstybinis šio regiono universitetas. Savo kampus, bei mokslinių tyrimų centrų veiklą universitetas yra išplėtęs visose trijose regiono provincijoje, Hueskos, Teruelio ir Saragosos.   

## Struktūra
### Aukštosios mokyklos
#### Saragosa
*Ekonomikos ir verslo administravimo fakultetas
*Edukologijos fakultetas
*Teisės fakultetas
*Medicinos fakultetas
*Filosofijos ir literatūros fakultetas
*Mokslų fakultetas
*Veterinarijos mokslų fakultetas
*Aukštoji inžinerijos mokykla 
*Verslo studijų mokykla 
*Sveikatos mokslų mokykla 
*Pramonės inžinerijos mokykla 
*Socialinių studijų mokyklos
*Turizmo mokykla

#### Hueska
*Sveikatos ir sporto mokslų fakultetas 
*Humanitarinių ir švietimo mokslų fakultetas
*Aukštoji politechnikos mokykla 
*Verslo studijų mokykla 
*Slaugos mokykla 

#### Teruelis
*Socialinių ir humanitarinių mokslų fakultetas
*Teruelio inžinerijos mokykla
*Slaugos mokykla 

#### La Almunia de Doña Godina
*La Almunia Inžinerijos mokykla
Alvydas Koncevičius

**Alvydas Koncevičius** (g. 1963 m. lapkričio 18 d. Garliavoje) – buvęs Lietuvos futbolininkas, treneris.

## Biografija

Ilgametis Vilniaus „Žalgirio“ vartininkas: 1983-1989 m. žaidė SSRS pirmenybių aukščiausioje lygoje, 1994-1996 m. rungtyniavo Lietuvos čempionate.

1983 m. tapo SSRS tautų spartakiados čempionu, 1984 m. – SSRS studentų žaidynių čempionu, 1987 m. SSRS pirmenybėse iškovojo 3-ąją vietą ir tapo pasaulio Universiados čempionu, 1995 m. – Lietuvos vicečempionas.

Dar žaidė Telavio „Kaxeti“ (Gruzija) ir Maskvos „Lokomotiv“ (Rusija) klubuose. Vilniaus „Geležinio vilko“ komandos ir Lietuvos kariuomenės futbolo rinktinės vyr. treneris.

2009 - 2013 m. dirbo FM Ateitis komandoje.

2013-2015 m. FA Žalgirietis treneris.

Nuo 2015 m. - VšĮ Vaikų futbolo akademijos „Geležinis vilkas“ įkūrėjas ir treneris.

## Nuorodos
* Vaikų futbolo akademija Geležinis vilkas
Edvardas Malkevičius

**Edvardas Malkevičius** (g. 1957 m. sausio 2 d.) – buvęs Lietuvos futbolininkas, treneris.

## Biografija

1978-1986 m. SSRS pirmenybėse atstovavo Vilniaus „Žalgiriui“ SSRS (161 rungtynės, 3 įvarčiai). 1987-1990 m. žaidė SRT Vilnius komandoje, su kuria tapo Lietuvos čempionu ir iškovojo šalies taurę. 1992-1994 m. atstovavo Vokietijos FSV Schwerin klubui.

Dirbo Tauragės „Tauro“ komandos vyr. treneriu, su kuriuo laimėjo šalies I lygos čempionatą, iškopė į A lygą ir pateko į LFF taurės finalą.

Treniravo vaikų futbolo komandas. Edvardo Malkevičiaus treniruojamos Vilniaus Futbolo Mokyklos komandos 2005 m. ir 2006 m. tapo Vilniaus miesto futbolo čempionais ("Veikmės futbolo taurė") 2013 ir 2014 metais, 2005 m. gimę vaikai - Lietuvos čempionais 2015 m.

Šiuo metu treniruoja FM Ateitis ir FA Ateitis komandas.
Kazimieras Dranginis

**Kazimieras Dranginis** (g. 1956 m.) – buvęs Lietuvos futbolininkas, treneris.

## Biografija

Didžiąją karjeros dalį žaidė „Kelininko“ klube, taip pat žaidė „Granito“ (1986), „Inkaro“, „Bangos“ komandose.

Nuo 1994 m. „Savingės“ klubo vadovas ir vyr. treneris, taip pat žaidžia FK Divenda veteranų klube. Užsiima vaikų treniravimu Kaišiadoryse.

## Išnašos
Londono verslo mokykla

**Londono verslo mokykla** () – Londono universiteto verslo mokykla.

## Reputacija

Mokyklos vardas nuolat minimas „Financial Times“ bei „BusinessWeek“ kasmetėse verslo mokyklų vertinimo lentelėse. 2011 m. ši mokykla išrinkta geriausia pasaulyje, vertinant verslo vadybos magistro () ir verslo vadybos vadovams magistro () studijų programas. Norintieji mokytis šioje vietoje vien tik EMBA studijoms turės skirti apie 150 000 Lt.

Tai yra vienintelė mokykla Europoje, siūlanti prestižinę „Sloan“ draugijos () programą – 10 mėnesių verslo vadybos studijas vyresnio amžiaus specialistams, turintiems ne mažesnę kaip 10 metų vadovavimo patirtį. Ši įstaiga bendradarbiauja su Kolumbijos verslo mokykla (), plėtoja tarptautinę EMBA () programą – abiejų mokyklų studentams suteikiama galimybė sujungti šių mokyklų solidžią teorinę bei praktinę verslo vadybos patirtį.

## Šaltiniai
Ž

**Ž** ir **ž** – trisdešimt antroji lietuvių abėcėlės raidė. Lietuvių kalboje raidės pavadinimas yra *žė*.

Reiškia garsą: []

Ž yra modifikuota raidė Z ir daugelyje abėcėlių, kurių ji naudojama, yra paskutinė raidė (išskyrus estų ir turkmėnų abėcėles). Šią raidę XV a. įvedė Janas Husas.

Raidė ž naudojama beveik visose lotyniškai užrašomose slavų kalbose (išskyrus lenkų), taip pat baltų, songajų ir lakotų kalbose. Estų, turkmėnų, lazų kalbose raidė ž sutinkama tik skoliniuose. Į šią raidę transliteruojama kirilicos raidė Ж.

## Kodai
2012 m. Dakaro ralis

**2012 m. Dakaro ralis** buvo 34-iasis Dakaro ralis, kuris vyko sausio 1-15 dienomis trijose Pietų Amerikos valstybėse – Argentinoje, Čilėje ir Peru. Šiame žemyne Dakaro ralis vyko jau ketvirtą kartą iš eilės.

2011 m. kovo 17 d. Argentinos prezidentas pranešė, kad Dakaro ralis prasidės šalies mieste Mar del Plata. Ralio finišas ir apdovanojimų ceremonija vyks Peru sostinėje Limoje sausio 15 d. Tai bus pirmas kartas Dakaro ralyje, vykstančiame Pietų Amerikoje, kai startas ir finišas vyks skirtinguose miestuose ir skirtingose šalyse.

Šių metų Dakaro lenktynėse visų motociklų varikliai buvo suvienodinti – jie negalėjo viršyti 450 kubinių centimetrų tūrio.

## Dalyviai
Iš viso Dakaro ralyje dalyvavo 189 motociklininkai, 33 keturračių vairuotojai, 174 automobilių ir 77 sunkvežimių ekipažai.

## Maršrutas
Iš viso Dakaro ralio dalyviams teko įveikti beveik 8400 km distanciją. Sausio 8 dieną visi dalyviai turėjo poilsio dieną Kopijapo mieste.

### Pakeitimai
6 ralio etapas iš Fiambalos į Kopijapo buvo atšauktas dėl sudėtingų oro sąlygų (sniego ir lietaus). Visi dalyviai vienu konvojumi pasiekė etapo finišą.

## Incidentai
Pačią pirmą ralio dieną baigiantis greičio ruožui patyrus avarijai nuo širdies smūgio žuvo motociklininkas iš Argentinos Jorge Andrés Boero. Tai buvo 21-a ralio dalyvio auka per visą lenktynių istoriją.

## Rezultatai
Trečią kartą karjeroje čempionu motociklų klasėje tapo prancūzas Cyril Despres. Iš viso lenktynes jis įveikė per 53 val. 1 min. ir 47 s. Beveik valanda nuo jo atsiliko antras likęs ispanas Marc Coma.

Keturračių klasėje nugalėjo argentinietis Alejandro Patronelli.

Automobilių klasėje triumfavo ir 4 kartą čempionu su automobiliu tapo prancūzas Stéphane Peterhansel su Mini automobiliu.

Tarp sunkvežimių nugalėjo olando Gerard De Rooy ekipažas.

## Šaltiniai

## Nuorodos
* Oficiali Dakaro ralio svetainė
Ę

**Ę** ir **ę** (, , ) – „E“ raidės pagrindo rašmuo su diakritiniu ženklu nosine. Aštuntoji lietuvių abėcėlės raidė. 

Raidė yra naudojama lietuvių, lenkų ir dalekarlų (švedų) abėcėlėse. Navahai naudojo išreikšti nazalizuotą balsę ẽ. Lotynų, airių ir senovės skandinavų paleografijoje žinoma kaip *E caudata* „E su uodega“.

## Kodai
Pono Poperio pingvinai (knyga)

***Pono Poperio pingvinai*** () - vaikų knyga, parašyta Ričardo ir Florencės Atvaterių ir išleista 1938 m. Knygoje pasakojama apie vargšą namų dažytoją poną Poperį ir jo šeimą, kurie gyvena mažame Stilvaterio mieste.

## Siužetas

Ponas Tomas Poperis yra vargšas namų dažytojas, kuris svajoja aplankyti daug pasaulio vietovių. Tomas yra aistringas skaitytojas ir dažniausiai skaito žurnalus apie įžymius žmones, tolimus kraštus. Vieną dieną Poperių šeima per radiją išgirsta laidą, vedamą admirolo Dreiko, Antarktikos tyrėjo. Admirolas atsako į pono Poperio laišką tiesioginiame eteryje ir pažada jam staigmeną paštu.

Staigmena, pasirodo, yra pingvinas, atkeliavęs didžiulėje dėžėje. Ponas Poperis pingviną pavadina Džeimso Kuko garbei Kapitonu Kuku. Tomas išvalo savo šaldytuvą, kad pingvinas galėtų čia miegoti. Laikui bėgant, Poperiai pastebi, kad Kapitonas Kukas auga, bet jo sveikata blogėja. Poperis kuratoriaus paprašo didelio akvariumo. Kuratorius atrašo, kad akvariumą turi pingvinė patelė Greta, kuri, deja, patiria tokius pačius simptomus, ir spėja, kad jie tiesiog yra vieniši. Netrukus Poperiai paštu gauna ir antrą savo pingviną.

Pingvinų pora pagyvina vienas kitą savo buvimu. Kadangi abu paukščiai negali tilpti į šaldytuvą kartu, ponas Poperis atidaro langą, kad įleistų šaltą žiemos orą ir paverčia virtuvę sniego buveine. Kadangi toks sprendimas neveiks pavasarį, Ponas Poperis perkelia viską į viršesnį aukštą ir ten įrengia pingvinams buveinę.

Laikui bėgant Greta padeda kiaušinį. Ji toliau juos deda kas tris dienas, kol kiaušinių skaičius pasiekia dešimtį. Kadangi pingvinai įprastai nededa tiek daug kiaušinių, ponas Poperis pasiryžta pakeisti klimatą savo namuose prie pingvinams įprasto. Kai kiaušiniai išsiperi, Poperių šeima turi net dvylika pingvinų, kuriuos reikia maitinti ir tuomet rangovas ieško pinigų savo namų ūkiui.

Ponas Poperis nusprendžia pinigus išleisti dvylikos pingvinų dresavimui ir daryti cirko pasirodymų numerius. Pasirodymai debiutuoja vietiniame teatre ir greitai „Poperio dresiruoti pingvinai“ yra rodomi visoje šalyje. Bet Niujorke pingvinai sukelia bėdą – pasirodo ne tame teatre. Ponas Poperis areštuojamas.

Admirolas Dreikas, atvykęs pažiūrėti pingvinų pats, sumoka užstatą už poną Poperį. Po pokalbio su admirolu, ponas Poperis supranta, kad šou verslas nėra pingvinų gyvenimas. Dreikas pasiima pingvinus į ekspediciją Šiaurės ašigalin, kur jie bus išleisti eksperimentams Arktyje. Poperiai nuliūsta, kad reikia atsisveikinti su pingvinais, ypač ponas Poperis – kol admirolas Dreikas pasikviečia jį kartų į kelionę. Poperiai atsisveikina su ponu Poperiu ir pingvinais, vykstančiais į Šiaurės ašigalį.

## Apdovanojimai
*Pono Poperio pingvinai* 1939 m. buvo tituluota Niuberio garbės knyga ().

## Filmas
20th Century Fox sukūrė filmą tokiu pat pavadinimu – „Pono Poperio pingvinai“. Režisierius - Mark Waters; aktoriai - Jim Carrey, Carla Gugino, Angela Lansbury ir kt.

## Šaltiniai
Universitetinis miestelis

**Studentų miestelis**, arba **universitetinis miestelis**, ( 'laukas') – universiteto ar kitos aukštosios mokyklos teritorija su priklausančiais įvairiais statiniais: bibliotekomis, auditorijomis, laboratorijomis, mokslinio tyrimo centrais, administraciniais ir ūkiniais pastatais, studentų bendrabučiais. Universitetų miesteliai paprastai turi savo valdymo administraciją.
Graždanskaja oborona

**Graždanskaja oborona** (, liet. 'Civilinė gynyba') – Rusijos roko muzikos grupė, įkurta XX a. 9-ajame dešimtmetyje iš Omsko kilusio grupės lyderio, daugelio dainų autoriaus, poeto, kompozitoriaus Jegoro Letovo.

## Istorija
Jegoras Letovas grupę „Graždanskaja Oborona“ įkūrė 1984 m., netrukus grupę pamėgo maištaujantis jaunimas. „Graždanskaja Oborona“ tarybiniais laikais buvo nuolat persekiojama ir draudžiama, vykdavo pogrindiniai jos koncertai. Sutrumpintai dažnai buvo vadinama
„Gr. Ob”.

Teigiama, kad 1987–1989 m. J. Letovo su grupe „Graždanskaja oborona“ įrašyti keli albumai tapo kultiniais ir įėjo į rusų roko istoriją.

## Nariai
* Jegoras Letovas
* Natalija Čumakova
* Aleksandras Česnakovas
* Pavelas Peretolčinas

## Diskografija
* *Поганая молодёжь* 1985
* *Оптимизм* 1985
* *Мышеловка* 1987
* *Хорошо!!* 1987
* *Тоталитаризм* 1987
* *Некрофилия* 1987
* *Красный альбом* 1987
* *Всё идёт по плану* 1988
* *Так закалялась сталь* 1988
* *Боевой стимул* 1988
* *Тошнота* 1989
* *Песни радости и счастья* 1989
* *Война* 1989
* *Здорово и вечно* 1989
* *Армагеддон-Попс* 1989
* *Русское поле экспериментов* 1989
* *Инструкция по выживанию* 1990
* *Солнцеворот* 1997
* *Невыносимая лёгкость бытия* 1997
* *Звездопад* 2000
* *Долгая счастливая жизнь* 2004
* *Реанимация* 2005
* *Лунный переворот* 2005
* *Сносная тяжесть небытия* 2005
* *Зачем снятся сны?* 2007

## Išnašos

## Nuorodos
* Graždanskaja oborona
Kita Rusija

**Kita Rusija** () - Rusijos Federacijos 2010–2020 m. gyvavusi politinė partija. Jos lyderis beveik nuo pat įkūrimo pradžios yra Eduardas Limonovas.

## Nuorodos
*Kita Rusija
*Kita Rusija
Eduardas Limonovas

**Eduardas Limonovas** (, 1943 m. vasario 22 d. Dzeržinske – 2020 m. kovo 17 d. Maskvoje) – rusų rašytojas, poetas, prozaikas, publicistas ir Rusijos Nacionalinės bolševikų partijos įkūrėjas bei lyderis.

## Biografija
Eduardas Limonovas gimė  Dzeržinske. 1958 m. pradėjo rašyti eilėraščius. 1974 m. iš jo buvo atimta Sovietų Sąjungos pilietybė ir jis buvo išsiųstas į JAV. Dirbo korektoriumi rusų išeivijos laikraštyje „Новое русское слово“ („Naujas rusų žodis“) Niujorke. 1987 m. įgijo Prancūzijos pilietybę. XX a. dešimto demšimtmečio pradžioje buvo grąžinta TSRS pilietybė. 1993 m. dalyvavo Rusijos Baltųjų rūmų gynime ir įkūrė Nacionalinė bolševikų partiją. Mirė 2020 m. Maskvoje. Palaidotas Trojekurovo kapinėse.
## Šaltiniai

## Nuorodos
* Nacionalinė bolševikų partija 
* Nacionalinė bolševikų partija
* Oficiali Limonovo internetinė svetainė
* Eduardas Limonovas
* Eduardas Limonovas
Artua

**Artua** () – istorinė sritis Prancūzijos šiaurėje, dabartiniame Aukštutinės Prancūzijos regione, centrinėje Pa de Kalė departamento dalyje. Apima ~4000 km² teritoriją ir turi apie milijoną gyventojų. Istorinis centras – Arasas; kiti svarbesni miestai – Sent Omeras, Lansas, Betiunas. Paviršius kalvotas, tankus upių tinklas, gausu pelkių.

## Istorija

Pradžioje Artua grafystė buvo atskiras kraštas, bet vėliau aneksuota Flandrijos. Nuo XV a. Artua valdė Burgundijos hercogai. 1659 m. tapo Prancūzijos provincija.

## Šaltiniai
Belvju

**Belvju** () – miestas JAV, Vašingtono valstijoje, Kingo apygardos rytuose, Sietlo metropolinėje teritorijoje (Sietlo priemiestis); penktas pagal dydį miestas valstijoje. 2020 m. JAV gyventojų surašymo duomenimis, gyveno 151 854 tūkst. gyventojų. Miesto pavadinimas *Bellevue* iš prancūzų k. žodžio *belle vue* verčiamas kaip „gražus vaizdas“.

Netoliese, Redmonde, įsikūrusi „Microsoft“ būstinė. Miestas turi tiesioginį susisiekimą greitkeliais su Sietlu, todėl čia savo būstines ar filialus yra įkūrusios įvairios komercinės įmonės, dauguma jų – IT srities bendrovės, veiklą pradėjusios XX a. 10-ajame dešimtmetyje.

2010 m. miestas „CNN Money“ portalo pripažintas ketvirta geriausia vieta gyventi Amerikoje, o 2014 m., remiantis „USA Today“, pakilo į antrą vietą.

## Istorija
1869 m. Belvju įkūrė Viljamas Maidenbaueris (*William Meydenbauer*), o 1953 m. gyvenvietei buvo suteiktas miesto statusas. Apie 1940 m. Belvju buvo užmiesčio tipo gyvenvietė, beveik nevyko jokia plėtra. Nutiesus tiltą per Vašingtono ežerą, susisiekimas su šalimais esančiu Sietlu pagerėjo ir vietovė palaipsniui tapo priemiesčiu.

1963 m. atidarius antrąjį tiltą per ežerą, miestas pradėjo augti sparčiau. Nuo tada miestas tapo vienu didžiausių valstijoje su nemaža aukštuminių pastatų panorama ir klestinčia verslo bendruomene. 1970 m. JAV gyventojų surašymo duomenimis, Belvju tapo ketvirtu pagal gyventojų skaičių Vašingtono valstijos miestu, jį lenkė tik Sietlas, Spokanas ir Takoma.

2000-ųjų viduryje miestas patyrė statybų bumą, kai buvo pastatyti tokie objektai kaip „Lincoln Square“ ir „Bravern“.

Miesto centre 1946 m. pastatytas „Bellevue Square“ – vienas didžiausių prekybos centrų regione.

## Geografija

Belvju įsikūręs tarp Vašingtono ežero vakaruose ir mažesniojo Samamišo ežero rytuose. Miestą padalina šiaurės-pietų kryptimi einantis *Interstate 405* greitkelis, o pietinę dalį iš vakarų į rytus kerta *Interstate 90*. Valstybinis *Route 520* greitkelis apytiksliai riboja Belvju šiaurinę dalį.

Šiaurės vakaruose Belvju ribojasi su Kirklandu, o šiaurės rytuose su Redmondu. Kitoje Rytų Sąsiaurio tilto (*East Channel Bridge*) pusėje greitkelis *Interstate 90* jungia Belvju su Mersero sala.

Remiantis Jungtinių Valstijų gyventojų surašymo biuro duomenimis, miesto bendrasis plotas 97,14 km², iš kurių 86,68 km² sudaro žemė ir 10,46 km² vanduo.

## Ekonomika

Remiantis miesto 2023 m. finansine ataskaita, didžiausi miesto darbdaviai – „Amazon“ (11 000 darbuotojų), „T-Mobile US (5200 darbuotojų) ir „Meta“ (3600 darbuotojų).

## Žymūs žmonės
Iš Belvju kilę šie žymūs žmonės:
* Larry Sanger (g. 1968), filosofas, vienas Vikipedijos įkūrėjų

## Miestų partnerystė
Belvju miestai partneriai:

*  Hualienas, Taivanas
*  Jao, Japonija
*  Kladnas, Čekija
*  Liepoja, Latvija

## Šaltiniai

## Nuorodos
*
Tohoku universitetas

**Tohoku universitetas** ( 'Tōhoku daigaku', sutrumpintai – 'Tohokudai' ) – Japonijos nacionalinis  universitetas, esantis Sendajuje, Mijagio prefektūroje, Honšiu saloje. Tai trečiasis seniausias iš Japonijos imperatoriškųjų universitetų, įkurtas 1907 m. (po Tokijo ir Kioto universitetų). 

2009 m. universitete buvo 10 fakultetų, mokėsi 17949  studentai. Tai vienas iš prestižinių Japonijos universitetų, patenkančių į pasaulio geriausių universitetų penkiasdešimtuką  pagal *Global Universities Ranking*, be to jis 102-as pagal *QS World University Rankings* . Ši mokslo įstaiga patenka tarp atrinktų Japonijos vyriausybės 13 universitetų, kuriuose įvestas tarptautinis mokymas. Šiuo metu universitete mokoma 30 specialybių anglų kalba . 

Universitetui priklauso penki universitetiniai miesteliai:
* Katahira (片平) – administracija, pagrindiniai institutai;
* Kawauchi (川内) – teisė, mokymas, ekonomika, filologija;
* Seiryo (星陵) – medicina, stomatologija;
* Aobayama (青葉山) – gamtos mokslai, inžinerija, farmakologija;
* Amamiya (雨宮) – žemės ūkis.

## Nuorodos
* Universiteto svetainė (anglų k.)

## Šaltiniai
Pietiniai Nyderlandai

**Pietiniai Nyderlandai** – teritorija dabartinėje Belgijoje, Liuksemburge ir Prancūzijos Šiaurėje. Jos istorija apžvelgiama šiuose straipsniuose:
* Ispanijos Nyderlandai 1581–1713 m.;
* Austrijos Nyderlandai 1713–1794 m.;
Belizas (upė)

**Belizas** (, ) – pagrindinė Belizo valstybės upė. Upė susidaro šalies vakaruose, netoli San Ignasijo miesto susiliejus Mopano ir Makalio upėms. Toliau upė vingiuoja rytų ir šiaurės rytų kryptimi daugiausia džiunglėmis. Įteka į Karibų jūrą į šiaurės vakarus nuo Belizo miesto.

Upės baseinas nuo seno buvo svarbus juodmedžio kirtimo regionas. Belizas yra svarbus geriamojo vandens šaltinis šalyje. Upė laivuojama per visą ilgį. Senesniuose šaltiniuose Belizas dar vadinamas **Senąja upe** (, ).
Kiūšiū universitetas

**Kiūšiū universitetas** (, 'Kyūshū Daigaku', sutrumpintai , 'Kyudai') – stambus Japonijos valstybinis universitetas Fukuokos mieste, Kiūšiū saloje, iš dalies kontroliuojamas Japonijos švietimo ministerijos (*Monbukagakusho*). 2008 m. gegužės 1 d. jame mokėsi 1292 užsienio studentai. Ši mokslo įstaiga yra trečioje vietoje pagal užsieniečių skaičių po Tokijo ir Osakos universiteto. 2010 m. užėmė 153-ią vietą tarp pasaulio geriausių universitetų pagal ''QS World University Rankings  duomenis.

Kiūšiū universitetas yra vienas iš Japonijos imperatoriškųjų universitetų, įkurtas 1911 m. Nuo 1947 m. universitetas įgavo dabartinį pavadinimą, 2004 m. tapo nacionaliniu universitetu.

## Šaltiniai

## Nuorodos
* Oficiali svetainė (anglų k.)
* Teisės studijos universitete (anglų k.)
Hokaido universitetas

**Hokaido universitetas** (, 'Hokkaidō daigaku') – valstybinis universitetas Japonijoje, vienas iš  imperatoriškųjų universitetų, esantis Sapore, Hokaido prefektūroje. Pagrindinis Saporo universitetinis miestelis driekiasi apie 2,4 km nuo geležinkelio stoties. Hakodate (函館市) universitetinis miestelis yra pietinėje Hokaido salos dalyje. Ši mokslo įstaiga laikoma viena iš prestižinių šalyje.

Hokaido universitetu vadinasi nuo 1947 m. 2004 m. įgavo nacionalinio universiteto statusą. Tarp geriausių pasaulio universitetų 2010 m. užėmė 175 vietą (*QS World University Rankings*).

## Nuorodos
* Universiteto svetainė (anglų k.) 

## Šaltiniai
Mopanas

**Mopanas** () – upė Gvatemaloje ir Belize; viena iš Belizo upę sudarančių upių. Prasideda Gvatemaloje, Peteno departamente, teka daugiausia šiaurės rytų kryptimi, sudaro meandras. Į šiaurę nuo San Ignasijo susilieja su Makalio upe ir sudaro Belizo upę.

Upė yra svarbus geriamojo vandens šaltinis regione. Prie Mopano įsikūrę Melčor de Menkoso (Gvatemala) ir Benke Vjecho del Karmeno (Belizas) miestai. Be to, Mopano baseine gausu majų miestų liekanų (Šunantuničas, La Blanka, Holtunas, Iškunas).
Makalis

**Makalis** () – upė vakarų Belize, Kajo rajone; viena iš Belizo upę sudarančių upių. Prasideda Majų kalnuose, teka šiaurės, šiaurės vakarų kryptimi. Aukštupio vaga slenkstėta, o lygumoje sudaro meandras. Netoli San Ignasijo Makalis susilieja su Mopanu ir sudaro Belizo upę.

Intakai: Priveižionas, Onas, Frijas, Moljechonas, Ča Krykas, Kakao Kempas.

Upės žemupys laivuojamas. Poplūdis trunka nuo birželio iki rugpjūčio, o nuo kovo iki gegužės smarkiai nusenka. Vidurupyje Makalis patvenktas, sudarytas Čikibulio tvenkinys. Upės aukštupio baseine yra Kalnapušių kalnagūbrio rezervatas. Prie Makalio yra senovės majų miesto Kahal Pečo liekanos.
Japonijos imperatoriškieji universitetai

**Japonijos imperatoriškieji universitetai** – devyni universitetai, gyvavę Japonijos imperijos laikais. Pirmuoju imperatoriškuoju universitetu tapo nuo 1877 m. veikęs Tokijo universitetas. Kiti buvo įkurti laikotarpyje tarp 1897 m. ir 1939 m. Universitetai kurti siekiant paruošti japonų mokslininkus ir aukštesniuosius valdininkus, didinti šalies mokslinę pažangą ir skatinti modernizaciją po Meidži restauracijos. Iš devynių universitetų septyni buvo Japonijoje, vienas – Korėjoje ir vienas – Taivane. Universitetai veikė iki pat Antrojo pasaulinio karo pabaigos. Japonijos teritorijoje likusios mokslo įstaigos dar žinomos kaip *Septyni nacionaliniai universitetai* (, *kokuritsu nana-daigaku*).

Mokslas universitetuose truko ketverius metus, į juos buvo priima po mokyklos baigus trejus metus trunkančias studijas „Aukštesniojoje visų menų mokykloje“. Imperatoriškųjų universitetų studentai turėjo tam tikrų privilegijų, pvz., jiems nereikėjo atlikti karinės tarnybos. Po Karo Ramiajame vandenyne imperaoriškųjų universtitetų sistema buvo panaikinta, tačiau buvę „imperatoriškieji“ universitetai tebeturi aukštą prestižą.





## Šaltiniai
Sėja (reikšmės)

**Sėja** gali reikšti:
* Sėja – javų sėjimas, sėjimo darbai, javų sėjimo laikas.
* Sėja – JAV lietuvių tautinės, demokratinės minties žurnalas, ėjęs 1953–1977 m. Čikagoje.
* Sėjos baras – dvimėnesis knygų propagavimo žurnalas, ėjęs 1930–1933 m. Kaune.
* Sėjėjas – dvisavaitis evangelikų reformatų žurnalas, ėjęs nuo 1926 m. liepos 18 d. iki 1940 m. liepos 1 d. ir nuo 1992 m. Biržuose.
* **Sėjėjas** – 1998–2000 m. katalikų pedagogų žurnalas, 2000–2002 m. ėjęs „Žodžio versmių“ pavadinimu.
Baltijos vadybos institutas

**Baltic Management Institute** (BMI;) – vienintelė Lietuvoje verslo vadybos mokykla, rengianti mokymo programas anglų kalba verslo vadovams.

Tai penkių Europos verslo mokyklų konsorciumas, kurį sudaro HEC Paris vadybos mokykla Prancūzijoje, Kopenhagos verslo mokykla Danijoje (), Liuveno vadybos mokykla Belgijoje (), Norvegijos ekonomikos mokykla () bei Vytauto Didžiojo universitetas. Verslo vadybos magistro diplomą kartu išduoda šios penkios partnerės verslo mokyklos.

## Išnašos
Big Muskie

**Big Muskie** – didžiausias pasaulyje žingsniuojantis ekskavatorius, draglainas 4250-W, kuris pagamintas 1969 m., kompanijoje Busyrus Erie. Ekskavatorius dirbo kompanijos „Central Ohio Coal Company“ anglies kasykloje, esančioje Ohajo valstijoje, JAV.

## Techniniai duomenys
Ekskavatoriaus masė siekia 13 000 tonų. Ekskavatoriaus išmatavimai:
* Aukštis – 67,8 m;
* Plotis – 46,2 m;
* Ilgis – 148,6 m.
Kaušo tūris siekė 168 m³, o jame laisvai galėjo tilpti du autobusai. Ekskavatorių statė dvejus metus. Darbų sąnaudos siekė 200 000 žmogaus darbo valandų. 1969 m. jo kaina buvo 25 mln. JAV dolerių.

Ekskavatorius buvo varomas elektros energija, kuri buvo tiekiama kabeliais. Įtampa siekė 13 800 voltų. Kabeliai buvo perkeliami specialiomis transporto priemonėmis. Varomąją jėgą sukūrė variklis-generatorius, kuris kintamą srovę keitė pastovia, priverčiančia dirbti visus ekskavatoriaus mechanizmus. Ekskavatoriaus galia buvo lygi galiai, kurią sunaudoja 27 500 namų.

Ekskavatorius judėjo naudodamas žingsniavimo mechanizmą, kurį varė hidraulinė sistema.

## Baigtas darbas
Ekskavatorius buvo naudojamas 30 metų, nuo 1969 iki 1999 m. Ekipažo pamainą sudarė 5 žmonės.

Per visą darbo laikotarpį buvo iškasta daugiau nei 465 mln. m³ paviršinio grunto, kurio kiekis daugiau nei du kartus viršijo žemės darbų kiekį statant Panamos kanalą. Iš viso buvo išgauta daugiau nei 20 mln. t anglies.

Big Muskie buvo demontuotas 1999 m, nors ir buvo iniciatyvų jį išsaugoti kaip muziejų. Ekskavatoriaus kaušas buvo nugabentas į kalnakasybos muziejų „Miners Memorial Park“, kuris įsikūręs Morgane, Ohajuje.

Big Muskie darbo vietoje, po rekultivacijos, buvo atidarytas The Wilds laukinės gamtos parkas, kuriame apgyvendinta daugybė Šiaurės Amerikos, Afrikos ir Azijos gyvūnų rūšių.

## Šaltiniai
Šunantuničas

**Šunantuničas** () – senovės majų miesto liekanos vakarų Belize, Kajo rajone, Mopano upės pakrantėje, netoli Gvatemalos sienos. Dabartinis pavadinimas jukatekų ir mopanų kalbomis reiškia „akmeninė moteris“, tačiau tikrasis miesto pavadinimas nėra žinomas. Pavadinimas Šunantuničas kilo nuo vietinės legendos apie moterį, besivaidenančią ant piramidės laiptų.

Miestas gyvavo Mezoamerikos klasikiniu laikotarpiu, maždaug tarp 200 ir 900 m. mūsų eroje. Yra požymių, kad miestas nukentėjo nuo žemės drebėjimo, kol dar buvo gyvenamas, todėl neatmetama galimybė, kad po to jis buvo apleistas.

Pagrindinė miesto dalis užima 2,6 km² teritoriją. Joje yra 6 aikštės, apsuptos iš viso 26 piramidžių ir rūmų. Svarbiausias statinys yra El Kastiljo piramidė, siekianti ~40 m aukštį (už ją Belize aukštesnė tik Karakolio šventykla). Manoma, kad šventykla statyta etapais, pradedant VII a. Yra rasta stuko fasadų liekanų. Taip pat yra senovinė stela, vaizduojanti nežinomą majų asmenybę ar dievybę.

Šunantuničo tyrinėjimai pradėti XIX a. pab.


Image:Xunanfrieze o.jpg|Bareljefai
Image:Belize mayan ruins.jpg|Šventyklų kompleksas
Image:Xunantunich ball court.jpg|Žaidimo kamuoliu laukas
Nagojos universitetas

**Nagojos universitetas** (, 'Nagoya daigaku', sutrumpintai 'Meidai', (名大)) – prestižinis Japonijos nacionalinis universitetas, įsikūręs Nagojoje, Aičio prefektūroje, Honšiu saloje, vienas iš buvusių imperatoriškųjų universitetų.

Nuo 2014 m universitetas parengė šešių Nobelio premija laureatai mokslo, tai buvo trečias Japonijoje.

Nagojos universitetas savo istoriją pradėjo nuo medicinos mokyklos, įkurtos 1871 m. Dabartinį pavadinimą universitetas turi nuo 1947 m., nuo 2004 m. – nacionalinių universitetų sistemos dalis. 

Universitete studijuoja užsienio studentų, daugiausia iš Rytų Azijos šalių. 2009 m. gegužės 1 d. jų tarpe buvo 47 % kinų, 9,5 % korėjiečių. Tarp geriausių pasaulio universitetų ši mokslo įstaiga užima 91 vietą (pagal * QS World University Ranking* duomenis 2010 m.) .

## Nobelio premija
Šeši absolventai iš Nagojos universiteto Fizikos ir Chemijos fakultetų buvo gavę Nobelio premiją.
*Hiroshi Amano, 2014 Fizika.
*Isamu Akasaki, 2014 Fizika
*Makoto Kobayashi, 2008 Fizika.
*Toshihide Maskawa, 2008 Fizika.
*Osamu Shimomura, 2008 Chemija.
*Ryoji Noyori, 2001 Chemija.

## Šaltiniai

## Nuorodos
* Universiteto svetainė (anglų k.)
* Geriausi japonų universitetai (anglų k.)
Taivano nacionalinis universitetas

**Taivano nacionalinis universitetas** (*NTU*, , arba Táidà (台大)) – universitetas, esantis Taipėjuje, Taivane. Jo pagrindinis universitetinis miestelis išsidėstęs Taipėjuje, likę šeši – kituose Taivano miestuose. Universitetą sudaro 11 fakultetų, 54 departamentai, 4 mokslo tyrimo centrai, 3 tyrimų stotys. Diplomai išduodami daugiau kaip šimtui studijų programų. Užsienio studentai sudaro pusę visų besimokančiųjų.

Universitetas yra geriausias savo šalyje, be to užima 94-tą vietą tarp geriausiųjų pasaulio universitetų pagal *QS World University Rankings* . Magistro studijų *Global MBA* programa laikoma viena geriausių Azijoje.

Universitetą įkūrė japonai kolonijinio valdymo laikotarpiu 1928 m. Tuomet tai buvo vienas iš Japonijos imperatoriškųjų universitetų – Taihoku imperatoriškasis universitetas (臺北帝國大學). Po Antrojo pasaulinio karo Taivano vyriausybė reorganizavo universitetą – 1945 m. lapkričio 15 d. jis įgavo dabartinį vardą.

## Šaltiniai

## Nuorodos
* Universiteto svetainė (anglų k.)
Pušalotų apylinkė

**Pušalotų apylinkė** (arba ***Pušaloto apylinkė***) – Lietuvos TSR administracinis-teritorinis vienetas rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Giedraičių valsčiuje, 1950 m. priskirta naujam Molėtų rajonui. Panaikinta 1954 m. gegužės 25 d. prijungiant prie Žalvarių apylinkės.

## Šaltiniai
2010 m. Europos treko čempionatas

**2010 m. [[Europos treko čempionatas]]** – geriausių Europos dviračių treko sportininkų varžybos, vykusios 2010 m. lapkričio 5 - lapkričio 7 dienomis Pruškuvw, Lenkijoje. Tai buvo pirmasis Europos čempionatas elito klasėje. 

## Rezultatai

## Medalių lentelė

## Dalyvaujančios šalys
Čempionate pasirodė 25 šalių atstovai.

*
*
*
*
*
*
*
*
*
*
*
*
*

*
*
*
*
*
*
*
*
*
*
*
*

## Nuorodos
*Oficiali svetainė
Verslo vadybos mokykla

**Verslo vadybos mokykla** – aukštojo išsilavinimo mokykla, suteikianti verslo administravimo laipsnį. Tokio pobūdžio universitetas siūlo sąskaitybos, vadybos, ekonomikos, finansų, rinkodaros, žmogiškųjų išteklių vadybos, organizacinės elgsenos, ryšių su visuomene vadybos, strategijos valdymo, informacinės sistemų vadybos ir kiekybinės analizės studijų programas.

„ESCP Europe“ 1819 metais įkūrė ekonomikos mokslininkų ir verslininkų grupė, į kurią įėjo ekonomistas Jean-Baptiste Say ir prekybininkas Vital Roux. „ESCP Europe“ buvo pirma verslo mokykla pasaulyje. 

## Paskirtis

Verslo mokyklos XIX amžiaus pabaigoje imtos kurti politikų ir verslininkų iniciatyva. Jie suprato, kad verslininku negali tapti bet kuris arba kiekvienas turtą paveldėjęs žmogus. Norint sėkmingai valdyti verslą reikia sisteminių žinių ir praktikos, o vadovas turi turėti specialių įrankių ir metodiką. Todėl ir imta sisteminti bei mokymui pritaikyti praktines žinias – jos buvo perduodamos pirmiesiems tikriems mokslus išėjusiems verslo vadovams. Ilgainiui mokymo programos evoliucionavo: verslo mokyklos tuo pačiu metu ir skatino verslą vystytis, ir pačios naudojosi jo praktika, kurią paversdavo teorinėmis žiniomis.

## Dėstomi dalykai
Verslo vadybos mokyklose dėstomos įvairios studijų programos, dažniausiai pritaikytos vadovams. Prestižinė „Sloan“ draugijos () programa dėstoma tik MIT Sloan vadybos mokykloje bei Stanfordo ir Londono verslo mokyklose.

### Kvalifikaciniai laipsniai
Verslo vadybos mokykloje galima įgyti šiuos laipsnius:
* Verslo vadybos bakalauro ();
* Verslo vadybos magistro ();
* Verslo vadybos daktaro (.

## Lietuvoje
Lietuvoje pagrindinės yra trys verslo mokyklos. Tai Vilniaus universiteto tarptautinio verslo mokykla (VU TVM), ISM Vadybos bei ekonomikos universitetas ir Baltijos vadybos institutas, labiau žinomas kaip BMI. Vadybos mokslų rinkoje vieni pritraukia tik vadovus, kiti – perspektyviausius samdomus darbuotojus, kuriems vadybos žinių trūksta kopiant karjeros laiptais. Verslo vadovus pritraukti siekia visos mokyklos.

## Išnašos

## Nuorodos
* Versus – Geriausios verslo mokyklos 
* Verslo Klasė – Geriausios Europos verslo mokyklos
Orendž Volk Taunas

**Orendž Volk Taunas** () – antras pagal dydį Belizo miestas, esantis šalies šiaurėje. Mieste gyvena apie 13000 gyventojų.

## Istorija
Majų laikais ši teritorija buvo vadinama Holpatina. Šiame rajone yra išlikusi didžiausia majų šventykla. XVI a. majai pradėjo ryšius su europiečiais, ir nuo to laiko po teritoriją pradėjo plisti šios dvi grupės. 1848 m. teritorijoje stsirado majai ir metisai iš Meksikos, o tai įtakojo etninio Jukatano karo pradžią (1847–1901). Tuo metu aplink Orendž Volką itin padaugėjo gyventojų.

Su metisų atėjimu teritorijoje paplito daug tradicijų, kurios išlikusios iki šių dienų. Vienas svarbiausių palikimų yra cukranendrės. Šiuo metu tai yra pagrindinė viso Belizo pramonė. Dažnai pats Orendž Volkas vadinamas *cukraus miestu*. Mieste yra pagrindinė šalies cukranendrių apdorojimo gamykla.

Orindž Volke daugiausiai gyvena metisai, menonitai, kinai, taivaniečiai, indai bei įvairios Centrinės Amerikos tautos.

## Sportas
* Progresso FC Orange Walk – futbolo klubas; rungtyniavo aukščiausioje šalies lygoje.

## Išnašos
Agora (moneta)

**Agora** (, dgs. *אגורות, agorot*) – smulki Izraelio moneta. Ji buvo  Izraelio liros (1960-1980 m.) bei šekelio (1980-1985 m.) dalis, o dabar yra  naujojo šekelio. 

Pavadinimas *agora* pirmą kartą panaudotas 1960 m., kai Izraelio vyriausybė nutarė pakeisti smulkesnįjį Izraelio liros vienetą prutą (1 Izraelio lira = 1000 prutų) į agorą (1 Izraelio lira = 100 agorų). 
Pavadinimą pasiūlė Hebrajų kalbos akademija, jis paimtas iš Biblijos. 

1980 m. Izraelio lira buvo pakeista į Izraelio šekelį (10 lirų buvo keičiama į 1 šekelį). Šekelio smulkesnysis vienetas buvo pavadintas *agora ħadasha* ('naujoji agora'). 1 šekelį sudarė 100 naujųjų agorų. Dėl didelės infliacijos Izraelis 1985 m. šekelį pakeitė naujuoju šekeliu (1000 senųjų šekelių = 1 naujasis šekelis). Naujojo šekelio smulkesnysis vienetas ir toliau vadintas *agora*. Šį sykį agora *naująja* nevadinta, kad nepainioti su naujojo šekelio agora. Senoji agora, liros šimtoji dalis jau senai buvo išimta iš apyvartos, tad toks pavadinimas painiavos nekėlė. 

Šiuo metu agora tebėra smulkesnysis Izraelio piniginis vienetas, lygus 1/100 naujojo šekelio. Apyvartoje yra 10 ir 50 agorų monetos. Ant 50 agorų monetos užrašyta „½ naujojo šekelio“.

1 agoros moneta naudota iki 1991 m. balandžio 1 d., o 5 agorų moneta buvo apyvartoje iki 2008 m. sausio 1 d., kai Izraelio banko nutarimu buvo išimta iš apyvartos, nes šių monetų gamyba buvo gerokai brangesnė už monetos vertę. Mokant grynais kaina apvalinama iki artimiausios agorų dešimties, o mokant čekiais, mokėjimo kortelėmis ar pervedimais mokama suma neapvalinama.

## Nuorodos
Seulo nacionalinis universitetas

**Seulo nacionalinis universitetas** (서울대, 'Seoul-dae', SNU) – prestižinė nacionalinė mokslo įstaiga Seule, Pietų Korėjoje. Geriausiųjų pasaulio universitetų tarpe pagal *QS World University Rankings* šis universitetas 2010 m. užėmė 50-tą vietą . Jame studijuoja 10 % užsienio studentų.

Universitetas įkurtas 1946 m. rugpjūčio 22 d. *Keijo* imperatoriškojo universiteto (京城帝國大學), valdyto japonų kolonijinės valdžios, vietoje, apjungus apie 10 kitų mažesnių mokslo įstaigų. Korėjos karo metu universitetas laikinai buvo iškeltas į Busano uostamiestį ir apjungtas su kitomis įstaigomis.

Universitetas garsėja tuo, kad siūlo ypač plačią studijų programą – nuo kosmoso technologijų iki Vakarų šalių istorijos kurso. Jame yra 16 fakultetų, bendradarbiaujama su žymiausiais pasaulio universitetais. Šiai mokslo įstaigai skirtinguose Seulo rajonuose priklauso du universitetiniai miesteliai (*Gwanak* ir * Yeongeon*), viename iš jų įrengta nuosava metro linijos stotis.

## Šaltiniai

## Nuorodos

* Universiteto svetainė (anglų k.)
* Apie universitetą (anglų k.)
Talka (reikšmės)

**Talka** gali reikšti:
* Talka – viso ar dalies kaimo bendras telktinis darbas; padėjimas ko dirbti, pagelbėjimas; pagalbos (talkos) darbai.
* Talka – miestas vidurio Čilėje, 150 km į pietus nuo Santjago, netoli Lirkajaus ir Klaro upių santakos.
* Talka – kooperacijos žurnalas, ėjęs 1919–1941 m. Kaune.
* Talka – Lietuvos kultūros fondo bendrijos „Talka“ leidinys, ėjęs 1988–1989 m. Vilniuje.
* Laisvės talka – Lietuvos partizanų laikraštis, ėjęs 1946–1947 m.
* Talka – spaudos biuras, veikęs 1937–1939 m. Kaune.
* Lietuvos nepriklausomybės talka – užsienio lietuvių konfederacinio pobūdžio tautinių organizacijų sąjunga, veikusi 1955–1964 m. JAV.
* Talka – upė, Baltarusijos upės Svisločius vienas iš didžiausių intakų.
Akis (moneta)

**Akis** () – D. Britanijos valiuta, skirta jos kolonijai Aukso krantui, leista 1796-1818 m. 

Akį sudarė 8 *takoe*, ji buvo lygi vienai D. Britanijos puskronei. T.y., 1 *takoe* = 3¾ penso, o 1 svaras sterlingų = 8 akiai.

Buvo kaldinamos sidabrinės ¼, ½ ir 1 akio monetos, taip pat – 1 *takoe* monetos. Visos šios monetos, išskyrus *takoe* monetą, turėjo užrašą „Free Trade to Africa by Act of Parliament 1750“ ('Laisva prekyba su Afrika pagal 1750 m. parlamento aktą').

1 akio monetoje averse buvo Anglijos herbas, o reverse - karūnuota karaliaus Jurgio III monograma *GR* (*Georgius Rex* 'Jurgis karalius') arba 1818 m. monetose - Jurgio III portretas.

## Nuorodos
* Акки
Tarka (reikšmės)

**Tarka** gali reikšti:
* Trintuvė (šnekamojoje kalboje dar vadinama *tarka*) – maisto gaminimo įrankis, naudojamas maisto produktų susmulkinimui.
* Tarka – JAV lietuvių mėnesinis iliustruotas satyros žurnalas, leistas 1911–1918 m.
Čečėnijos valstybinis universitetas

**Čečėnijos valstybinis universitetas** (, ) – universitetas Grozne, Čečėnijos respublikoje, Rusijoje.

## Istorija
 
Valstybinis universitetas įsikūrė Čečėnijoje 1972 m. vietoje dvimečio Pedagoginio instituto (1938 m.), kuriame buvo ruošiami pradinių klasių mokytojai, vėliau tapusio Čečėnijos Ingušijos valstybiniu pedagoginiu institutu (1941 m.).

1970–1980 metų tarybinis laikotarpis Čečėnijos valstybiniam universitetui buvo ypatingai ženklus. Universiteto mokslo darbuotojai, profesoriai sėkmingai bendradarbiavo su Tupolevo aviacijos konstruktorių biuru, diegė jame savo išradimus, dalyvavo šalies ir tarptautinėse užsienio parodose.

1991 m. buvo pagrobtas ir 1993 m. nužudytas universiteto rektorius Viktoras Kan-Kalikas. 1995 m. Čečėnijos Ingušijos L. Tolstojaus valstybinis universitetas pervadintas Čečėnijos valstybiniu universitetu. 1994–1996 m. universitetas Čečėnijos respublikoje buvo pagrindinė aukštoji mokykla.

Čečėnijos karas universitetui padarė daug žalos: buvo sugriauta daugelis jo pastatų, sunaikinta biblioteka (virš 1 mln. knygų), laboratorijos, botanikos sodas, skaičiavimo centras, spaustuvė, gamybos bazė. Veiklą universitetas atnaujino 2000 m. balandžio mėnesį, atstačius daugelį pastatų savo studentų ir dėstytojų jėgomis.

## Struktūra

Universitete veikia 72 katedros, dirba 814 dėstytojų, iš jų – 55 mokslų daktarai, profesoriai, 236 mokslų kandidatai. Šioje mokslo įstaigoje yra 13 fakultetų, kvalifikuoti specialistai paruošiami pagal 40 studijų programų. Bendras studentų skaičius sudaro beveik 15 tūkst.

## Nuorodos
* Universiteto oficiali svetainė (rusų k.) 
* Universiteto studentų svetainė (rusų k.) 
* Nuotraukos
Ambrozinas

**Ambrozinas** () – auksinė ar sidabrinė Milano moneta, kaldinta pirmosios respublikos laikais (1250–1310 m.) ir valdant Sforcoms iki XV a. pabaigos.

Moneta pavadinta pagal šv. Ambrozijaus, Milano miesto globėjo, atvaizdą monetoje.

Auksinis ambrozinas (*ambrosino d’oro*) sveria apie 3,5 g. Buvo kaldinamos ir 1/2 ambrozino monetos.

Sidabrinis ambrozinas (*ambrosino d’argento*) sveria 2,9–2,8 g. Buvo ir 2,3 g svėrę 968-os prabos sidabro ambrozinai. Sidabriniai ambrozinai buvo sidabrinio grašio variantas.

Ambrozino atmaina – ambrozinas pikolas, kitaip soldas, svėręs 1,7–2,52 g.
Tautos balsas (reikšmės)

**Tautos balsas** gali reikšti:
* Tautos balsas – tautiškas radikalios minties ir politikos laikraštis, ėjęs 1932–1934 m. Kaune.
* Tautos balsas – lietuvių tautinės katalikų bažnyčios religiniai tautinės krypties mėnesinis laikraštis, JAV lietuvių katalikiškos krypties mėnesinis žurnalas, leistas 1931 m. rugpjūčio mėn. – 1932 m. Skrantone.
Tauta (reikšmės)

**Tauta** gali reikšti:
* Tauta – dvi susijusias reikšmes arba reikšmių grupes turinti sąvoka. Pirmoji reikšmė sietina su etnologijos (etnografijos) mokslo vartojama sąvoka etnosas arba etninė grupė. Antroji sietina su terminu nacija.
* Tauta – nepartinis kultūros ir politikos laikraštis, leistas 1919 m. lapkričio 19 d. – 1920 m. lapkričio 5 d. Kaune.
* Tauta ir žodis – mokslo darbų tęstinis leidinys, leistas 1923–1931 m. Kaune.
* Lietuvių tauta – Lietuvių mokslo draugijos raštai, tęstinis mokslinis žurnalo tipo leidinys, leistas 1907–1936 m. Vilniuje.

## Taip pat skaitykite
*
Tropic Air

**Tropic Air** (IATA – **PM**, ICAO – **TOS**) – didžiausia Belizo oro linijų bendrovė. Įmonė įkurta 1979 m. Šiuo metu ji skraidina įvairiais maršrutais po Belizą ir Gvatemalą, o savo flotilėje turi 11 lėktuvų. *Tropic Air* bazė įkurta San Pedro mieste.

## Nuorodos

* Kompanijos svetainė
Maya Island Air

**Maya Island Air** (IATA – **MY**, ICAO – **MYD**) – oro linijų bendrovė iš Belizo. Kompanija buvo įkurta 1962 m. ir tuo metu vadinosi *Maya Airways*. 1997 m. kompanija susijungė su *Island Air* ir tęsė veiklą kaip *Maya Island Air*.

Pagrindinis kompanijos oro uostas yra Belizo Tarptautinis Philip S. W. Goldson oro uostas. Šiuo metu *Maya Island Air* turi 16 lėktuvų, kurie skraido įvairiais maršrutais po Belizą, Meksiką, Gvatemalą ir Hondūrą.

## Nuorodos

* Kompanijos svetainė 

## Šaltiniai
Povilas Grigonis

**Povilas Grigonis** (g. 1936 m. kovo 10 d.) – buvęs Lietuvos futbolininkas, treneris.

## Biografija

Žaidė „Atleto“ komandoje. 1986 m. treniravo Kauno „Bangą“, su kuria laimėjo LTSR pirmenybes.

Vienas iš Lietuvos studentų futbolo lygos įkūrėjų, nuo 2006 m. jos prezidentas. 2016 m. Lietuvos studentų futbolo lygos prezidentas už ilgamečius nuopelnus buvo apdovanotas LFF I laipsnio ordinu. 
## Šaltiniai
Antanas Adomynas

**Antanas Adomynas** (1956 m. gegužės 16 d. Kaltinėnuose) – buvęs Lietuvos futbolininkas, futbolo treneris.

## Biografija

Gimė Kaltinėnuose (Šilalės rajonas), tėvams persikėlus gyventi į Marijampolę (tuometinį Kapsuką), 1966 m. ėmė aktyviai sportuoti. Pirmasis treneris – Jurgis Brazauskas. Buvo kviečiamas į įvairias savo amžiaus grupės Lietuvos jaunių rinktines. 1974 m. baigė Panevėžio ISM. 1974–1977 m. rungtyniavo TSRS I ir II lygų pirmenybėse Vilniaus „Žalgirio“ komandoje. 1979 m. baigęs Vilniaus pedagoginį institutą persikėlė į Klaipėdą, kur rungtyniavo „Atlanto“ ir „Granito“ komandose. Ne kartą tapo Lietuvos čempionu ir „Tiesos“ taurės laimėtoju.

Rungtyniaudamas „Granito“ komandoje, nuo 1982 m. dirbo direktoriaus pavaduotoju ugdymui ir treneriu Klaipėdos futbolo mokykloje, 2002 m. tapo jos direktoriumi. 1997–1998 m. Lietuvos jaunių (U16 ir U18) rinktinių treneris.

Tarp treniruotų auklėtinių – rinktinės žaidėjas Robertas Poškus.

## Išnašos

## Nuorodos
* Адоминас Антанас Альбинович (Footballfacts.ru)
Ūkis (reikšmės)

**Ūkis** gali reikšti:
* Ūkis – atskiras veiklos vienetas, kuriantis, ieškantis, naudojantis (eksploatuojantis) bei skirstantis išteklius subjekto poreikiams tenkinti (pvz., namų ūkis), tokios veiklos visuma.
* Gyvulių ūkis – žinomiausia anglų rašytojo Džordžo Orvelo satyrinė tarybinio totalitarizmo alegorija.
* Spauda:
** Tautos ūkis – ekonomikos žurnalas, leistas 1930–1940 m. Kaune.
** Liaudies ūkis:
*** Liaudies ūkis (1919) – žurnalas, ėjęs 1919 m. Vilniuje lietuvių ir lenkų kalbomis.
*** Liaudies ūkis (1958) – Lietuvos mėnesinis, 1990 m. dvisavaitinis ekonomikos žurnalas, ėjęs 1958–1990 m. Vilniuje.
** Žemės ūkis – mėnesinis mokslo ir praktikos žurnalas, ėjęs 1925–1944 m. Kaune ir mokslo ir pažangios praktikos mėnesinis žurnalas, leidžiamas nuo 1949 m. Vilniuje.
** Mano ūkis – mėnesinis žemės ūkio žurnalas, einantis nuo 1995 m. Kaune.
** Lietuvos ūkis – Lietuvos ekonomikos ir finansų žurnalas, ėjęs 1921–1928 m. Kaune, 1991–2003 m. Vilniuje.
** Pieno ūkis – mėnesinis Lietuvos pieno perdirbimo bendrovių sąjungos laikraštis, ėjęs 1927 m. Kaune.
** Mūsų ūkis – savaitinis laikraščio „Lietuvos aidas“ priedas, leistas 1918 m. Vilniuje.
** Šalies ūkis – Lietuvos ūkio partijos laikraštis, leistas nuo 1996 m. kovo mėn. Vilniuje.
** Technika ir ūkis – iliustruotas technikos žurnalas, ėjęs 1929 m. gruodžio mėn. – 1940 m. gegužės mėn. Kaune.
** Pieno ir gyvulių ūkis – mėnesinis žurnalas, ėjęs nuo 1930 m. sausio mėn. iki 1940 m. rugsėjo mėn.
** Ūkis ir namai – savaitinis laikraščio „Mūsų rytojus“ priedas, ėjęs nuo 1933 m. birželio 2 d. iki 1936 m. gruodžio 31 d. Kaune.
** Lietuvos ūkis ir rinka – ekonomikos žurnalas, leistas 1930–1932 m. Kaune.

Taip pat skaitykite:
* Kolūkis, kolchozas, kolektyvinis ūkis – tarybinė žemės ūkio įmonė, paremta kolektyvinio ūkininkavimo idėja.
Lukšiakaimis

:: *Iki 1952 m. Lukšiakaimiu vadinosi [[Aristava]]*.

**Lukšiakaimis** – buvęs viensėdis Panevėžio rajono savivaldybėje, 7 km nuo Petriškių.

## Gyventojai

## Šaltiniai
Liucernos guldenas

**Liucernos guldenas** – Šveicarijos Liucernos kantono valiuta iki 1798 m. 

Liucernos guldeną sudarė 40 šilingų, kur vienas šilingas buvo lygus 3 rapenams arba 6 angsteriams. Vėliau, 1798 m., buvo pakeistas Helvecijos respublikos Šveicarijos franku, o šis dar vėliau - Liucernos franku.  

## Monetos
XVIII a. pabaigoje buvo išleistos varinės 1 angsterio ir 1 rapeno monetos, taip pat biloninės 1 šilingo, ½ ir 1 baceno monetos. Sidabrinės monetos buvo 5 ir 10 šilingų, 20 ir 40 kreicerių bei 20 ir 40 bacenų.

## Nuorodos
* Krause, Chester L. and Clifford Mishler (1991). *Standard Catalog of World Coins: 1801–1991* (18th ed. ed.). Krause Publications. ISBN 0873411501.